Volkswagen PassatVolkswagen PassatVolkswagen Passat на ВікісховішчыVolkswagen Passat на ВікісховішчыАгульныя даныя

|  |  |
| --- | --- |
| Вытворца: | Сцяг ГерманііVolkswagen AG |

|  |  |
| --- | --- |
| Выпуск: | 1973—цяперашні час |

**Volkswagen Passat** (бел.: Фольксваген Пасат) — аўтамабіль сярэдняга класа вытворчасці нямецкага канцэрна Фальксваген. У мадэльным шэрагу — з 1973 года.

Passat B1
---------

Пасля набыцця Audi ў 1964 годзе і NSU ў 1969-м, Фальксваген прыцягнуў іх інжынераў да распрацоўкі новага пярэднепрываднага аўтамабіля з рухавіком з вадзяным ахалоджваннем. Новая мадэль прызначалася для замены састарэлых Фальксвагенаў Тыпу 3 і 4. Самы першы Passat, па сутнасці быў мадыфікацыяй Audi 80, выпушчанага ў 1972 годзе. Але пад маркай Audi выпускаліся класічныя седаны, а Passat B1 выпускаўся як 2- і 4-дзверны седан-фастбэк, 3- і 5-дзверны хэтчбек і ўніверсал. У астатнім Passat B1 паўтараў Audi 80 як стылістычна (дызайн абодвух аўтамабіляў быў распрацаваны італьянскім дызайнерам Джарджэта Джуджара), так і тэхнічна: абедзве маделі мелі пярэдні прывад, падоўжна размешчаныя рухавікі.

Вытворчасць Passat B1 пачалася на галоўным заводзе ў Вольфсбургу ў маі 1973 года, а ў студзені 1974 — універсалаў *Passat Variant*.

На аўтамабіль усталёўваліся радныя 4-цыліндравыя бензінавыя рухавікі аб'ёмам 1,3 л (40 кВт/54 к.с) і 1,5 л (55 кВт/74 к.с. або 63 кВт/84 к.с.) з надгалоўкавым размеркавальным валам і 4-ступеневай механічнай або 3-ступеневай аўтаматычнай каробкамі перадач. У жніўні 1975 года аб'ём рухавіка 1,5 літра павялічылі да 1,6 л, пры гэтым захаваўшы ранейшую магутнасць, але падвысіўшы крутоўны момант.

* Passat B1 (1974–1977)
* 
* 
* 
* Дзвухдзвярны фастбэкДзвухдзвярны фастбэк
* Чатырохдзвярны фастбэкЧатырохдзвярны фастбэк
* Трохдзвярны хэтчбэкТрохдзвярны хэтчбэк
* УніверсалУніверсал

У жніўні 1977 года быў праведзены рэстайлінг мадэлі. Была цалкам абноўлена пярэдняя частка машыны, заменены заднія ліхтары, сталёвыя бамперы былі змененыя на пластыкавыя, у салоне з'явілася іншая абіўка і руль меншага дыяметра. Адначасова пачалася вытворчасць на заводзе ў Эмдэне.

У ліпені 1978 стаў даступны Passat з 1,5-літровым дызельным рухавіком, а ў лютым 1979-га Volkswagen прадставіў *Passat GLI*, які меў рухавік з упырскам паліва.

Выпуск аўтамабіля (у Еўропе) быў згорнуты восенню 1980 года. Было выраблена 2,6 мільёнаў VW Passat першага пакалення.

У 1974 годзе выпуск таксама быў наладжаны ў Бразіліі. Адтуль пастаўляўся на экспарт у краіны Амерыкі, Блізкага Усходу. Аўтамабіль выпускалі да 1988 года.

* Passat B1 (1977–1980)
* VW Passat B1, пасля рэстайлінгу 1977 годаVW Passat B1, пасля рэстайлінгу 1977 года
* Дзвухдзвярны фастбэкДзвухдзвярны фастбэк
* Чатырохдзвярны фастбэкЧатырохдзвярны фастбэк
* УніверсалУніверсал

Passat B2
---------

{{{box_caption}}}
{{{box_caption}}}
VW Passat B2, 5-дзв. хэтчбек, 1980–1985
Passat другога пакалення *(Typ 32B)* дэбютаваў у кастрычніку 1980 года з кузавамі трох- або пяцідзверны хэтчбек і 5-дзверны ўніверсал.

У жніўні 1983 года з'явілася мадыфікацыя ўніверсала з поўным прывадам *Syncro*.

* 3-дзв. хэтчбек, 1980–19853-дзв. хэтчбек, 1980–1985
* Passat Variant B2, 1980–1985Passat Variant B2, 1980–1985

У студзені 1985 года аўтамабіль зведаў рэстайлінг: з'явіліся іншыя, больш грувасткія бамперы і бакавыя молдынгі, змянілася рашотка радыятара, супрацьтуманавыя фары. Хэтчбекі атрымалі новыя заднія ліхтары.

У сакавіку 1987 года завяршылася вытворчасць мадыфікацый з пярэднім прывадам, выраб *Syncro* пряцягваўся да ліпеня.

* 5-дзв. хэтчбек, 1985–19885-дзв. хэтчбек, 1985–1988
* 5-дзв. хэтчбек, 1985–19885-дзв. хэтчбек, 1985–1988
* Passat Variant B2, 1985–1988Passat Variant B2, 1985–1988
* Passat Variant B2, 1985–1988Passat Variant B2, 1985–1988

### Santana

{{{box_caption}}}
{{{box_caption}}}
VW Santana
Асноўны артыкул: **Volkswagen Santana**
У верасні 1981 на Франкфурцкім аўтасалоне быў прадстаўлены седан, які атрымаў назву **Santana**, што паходзіць ад назвы вятроў Каліфорніі — Санта-Ана  (англ.) (бел..

Акрамя задняй часткі, Passat і Santana, адрозніваліся дызайнам пераду. Passat меў супрацьтуманавыя ліхтары побач з фарамі, паказальнікі паваротаў месціліся ў бамперы. У Сантаны — паказальнікі павароту знаходзіліся на куце крыла побач з фарамі.

Пасля рэстайлінгу мадэльнага шэрагу ў 1985 годзе седан таксама стаў насіць на еўрапейскім рынку назву *Passat*. Аднолькавым з хэтчбекам і ўніверсалам стаў і выгляд пярэдняй часткі.

У Еўропе выраб быў завершаны ў 1988 годзе, але яшчэ працягваўся ў Японіі *(да 1990 года)*, Бразіліі *(да 2006)* і Кітаі *(да 2013)*.

### Ford Versailes, Ford Royale, Ford Galaxy

З 1992 па 1996 год аўтамабіль выпускаўся ў Бразіліі на сумесным прадпрыемстве Ford і Volkswagen — *"Autolatina"*. **Ford Versailles** быў даступны ў кузавах 2- і 4-дзверны седан і 3-дзверны ўніверсал пад назвай **Ford Royale**. Таксама выпускаўся ў Аргентыне як **Ford Galaxy**.

* Ford VersailesFord Versailes

Passat B3
---------

Passat B4
---------

Passat B5
---------

{{{box_caption}}}
{{{box_caption}}}
VW Passat B5
*Passat* пятага пакалення дэбютаваў у жніўні 1996 года (у кузаве седан), у 1997-м прадставілі ўніверсал (*Variant*) і паўнапрывадную мадыфікацыю *4Motion*.

Аўтамабіль абсталёўваўся бензінавымі рухавікамі 1,6 (101 к.с.), 1,8 (125 і 150 к.с.) і 2,0 (120 к.с.), 2,3 VR5 (150 к.с.), 2,8 VR6 (193 к.с.) і дызельнымі 1,9 TDI (90, 101, 110, 116 к.с.) і 2,5 TDI (150 к.с.).

* VW Passat Variant B5VW Passat Variant B5
* Інтэр'ерІнтэр'ер

### Passat GP

{{{box_caption}}}
{{{box_caption}}}
VW Passat B5 GP
У 2000 годзе аўтамабіль зведаў рэстайлінг.

Абнавіўся і шэраг рухавікоў.

* Бензінавыя: 1,6 (102 к.с.) і 1,8 (150 к.с.), 2,0 (116 і 131 к.с.), 2,3 VR5 (170 к.с.), 2,8 VR6 (193 к.с.).
* Дызелі: 1,9 TDI (101 і 131 к.с.), 2,0 TDI (136 к.с.) і 2,5 TDI (150, 163 і 180 к.с.).

* VW Passat Variant B5 GPVW Passat Variant B5 GP
* Інтэр'ерІнтэр'ер

### W8

Passat W8
У 2001 годзе з'явіўся Passat з рухавіком W8 аб'ёмам 4,0 л, які меў магутнасць 275 к.с. і 370 Н∙м круцільнага моманту. Прывад — поўны, каробкі перадач — 6-ступеньчатая механічная ці 5-ступеньчаты аўтамат. Выпускаўся з кузавамі седан і ўніверсал.

Passat B6
---------

{{{box_caption}}}
{{{box_caption}}}
VW Passat B6
Быў прадстаўлены на Жэнеўскім аўтасалоне ў сакавіку 2005 года. У жніўні 2005 быў прадстаўлены ўніверсал *Passat B6 Variant*.

«Шосты» Passat пабудаваны на мадэрнізаванай платформе Golf V — канструктары вярнуліся да папярочнага размяшчэння рухавіка і пярэдняй падвесцы McPherson (па такой схеме былі пабудаваныя «трэці» і «чацвёрты» Пасаты) 
.

Лінейка рухавікоў была прадстаўлена дзевяццю мадэлямі. Шэсць бензінавых рухавікоў: 1.4 TSI (122 к.с.), 1.6 (102 к.с.), 1.8 TSI (152 і 160 к.с.), 2.0 FSI (150 к.с.), 2.0 TFSI (200 к.с.), 3.2 FSI V6 (250 к.с.) і тры дызелі: 1.9 TDI (105 к.с.) і два аб’ёмам 2.0 TDI (140 і 170 к.с.).

У ліпені 2010 года вытворчасць Passat B6 была спынена.

* VW Passat Variant B6VW Passat Variant B6
* VW Passat Variant B6VW Passat Variant B6
* 

### Passat R36

* VW Passat R36VW Passat R36
* VW Passat R36 VariantVW Passat R36 Variant

### Passat CC

Асноўны артыкул: **Volkswagen Passat CC**
VW Passat CC
У 2008 Volkswagen годзе пашырыў мадэльны шэраг, прадставіўшы чатырохдзвернае купэ Passat CC.

У 2012 на Мотаршоу ў Лос-Анджэлесе была прадстаўлена рэстайлінгавая версія Passat CC. Абноўлены аўтамабіль атрымаў кароткае імя Volkswagen CC.

Passat B7
---------

{{{box_caption}}}
{{{box_caption}}}
VW Passat B7
**Passat B7** быў прадстаўлены на Парыжскім аўтасалоне восенню 2010 года.

Аўтамабіль пабудаваны на мадэрнізаванай платформе свайго папярэдніка. Увогуле канструкцыя шасі засталася без зменаў — сур'ёзная мадэрнізацыя закранула толькі дызайн кузава ды лінейку рухавікоў, ледзь абнавіўся інтэр'ер.

У Еўропе "сёмы" Passat прапанаваўся з дзесяццю рухавікамі: чатыры бензінавыя, аб’ёмам 1,4, 1,8, 2,0 і 3,2 літра і магутнасцю 122, 160, 211 і 300 конскіх сіл адпаведна; рухавік які працуе на прыродным газе (1,4 магутнасцю 150 к.с.), рухавік, прыстасаваны пад выкарыстанне біяпаліва, а таксама чатыры турбадызелі. Базавы 1,6 развівае 105 сіл, а тры двухлітровыя агрэгаты даступныя ў версіях магутнасцю 140 або 170 конскіх сіл. Трансмісіі — альбо механічная, альбо шасці- і сяміступеньчатыя робаты DSG.

* VW Passat Variant B7VW Passat Variant B7
* 

### Passat Alltrack

VW Passat Alltrack
У 2011 годзе на аўтасалоне ў Токіа канцэрн Volkswagen прадставіў універсал павышанай праходнасці **Passat Alltrack**.

У параўнанні з VW Passat Variant мае павялічаны на 30 мм дарожны прасвет — 165 мм. Паўнапрывадная трансмісія і электроніка аналагічныя VW Tiguan. У звычайным рэжыме 90% моманту падаецца на пярэднюю вось, а задняя падключаецца электронікай праз шматдыскавую муфту Haldex.

Passat B8
---------

{{{box_caption}}}
{{{box_caption}}}
VW Passat B8
VW Passat Variant B8
Прэм'ера Passat восьмага пакалення адбылася ў кастрычніку 2014 года на Парыжскім аўтасалоне. Выпуск ажыццяўляецца ў Германіі (на заводах ў Эмдэне і Цвікау) і Кітаі (Чанчунь). У 2015 годзе Passat стаў пераможцам конкурсу «Еўрапейскі аўтамабіль года».

У 2019 годзе быў абноўлены. Асноўныя змены закранулі абсталяванне: з'явіліся дадатковыя хадавыя асістэнты, абнавілася мультымедыйная сістэма, электрамеханічны стаяначны тормаз стаў на ўсіх версіях і інш.

У 2021 годзе вытворчасць седанаў была скончана.

### Тэхнічныя характарыстыкі

У аснове аўтамабіля знаходзіцца падоўжаная версія модульнай платформы MQB — *MQB-B*. 

Пераход на платформу MQB дазволіў зменшыць масу на 85 кг. На долю звычайнай сталі прыпадае толькі 55%, астатняе — гэта высокатрывалая (27%) і звышвысокатрывалая (17%) сталі, а таксама 1% алюмінія. Жорсткасьць кузава на кручэнне складае 30.000 Нм/градус. Колавая база павялічылася на 80 мм да 2791 мм, аўтамабіль стаў на 14 мм ніжэй (1456 мм) і на 12 мм шырэй (1832 мм), пры гэтым агульная даўжыня паменшылася на 2 мм — да 4767 мм.

Рухавікі — чатырохцыліндравыя, з турбанаддзіманнем і прамым упырскам паліва. Бензінавы шэраг рухавікоў складаецца з 1,4-літровага агрэгата магутнасцю 125 і 150 конскіх сіл, 1,8-літровага (180 к.с.), а таксама 2,0 л (у варыянтах 220 і 280 к.с.). У 2018 годзе на еўрапейскім рынку з'явіўся рухавік 1,5 TSI Evo (125-150 к.с.) з сямейства ЕА211, з функцыю адключэння двух цыліндраў у рэжымах малой нагрузкі, а таксама абсталяваны фільтрам цвёрдых часціц OPF. Дызелі — 1,6-літровы (120 к.с.) і тры двухлітровыя магутнасцю 150, 190 і 240 конскіх сіл. Трансмісіі — шасціступеньчатая механічная або сямідыяпазонны «робат» з двума счапленнямі.

#### Бяспека


|  |  |
| --- | --- |
| Вынікі тэсту Euro NCAP, 2014 |  |
| Балы | % |
|  **Бяспека дарослых пасажыраў** | 32,6 | 85% |
|  **Бяспека пасажыраў-дзяцей** | 42,9 | 87% |
|  **Бяспека пешаходаў** | 23,8 | 66% |
|  **Актыўная бяспека** | 10,0 | 76% |
| **Пратэставаны аўтамабіль**: VW Passat 2.0 TDI Comfortline |

### Passat GTE

VW Passat GTE
Упершыню ў сямействе з'явілася гібрыдная мадыфікацыя з магчымасцю падзарадкі батарэй ад бытавой электрасеткі (plug-in hybrid) — **Volkswagen Passat GTE**.

Аўтамабль атрымаў сілавы агрэгат, які складаецца з 156-моцнага бензінавы турбарухавіка аб'ёмам 1.4 л, электрарухавіка магутнасцю 114 к.с. камплекта літый-іённых батарэй ёмістасцю 9,9 кілават-гадзін і шасціступеньчатай «рабатызаванай» каробкі перадач з двума счапленнямі. Агульная магутнасць агрэгата склала 218 к.с. Запас ходу на электрацязе — да 50 кіламетраў.

VW Passat Variant GTE
Акрамя сілавой устаноўкі *GTE* адрозніваецца ад звычайнага «Пасата» радыятарнымі кратамі з сінімі ўстаўкамі, перайначаным пярэднім бамперам і святлодыёднымі дзённымі хадавымі агнямі, інтэграванымі ў фары галаўнога святла. У салоне — іншае рулявое кола, абцягнутае скурай, іншы селектар каробкі перадач, а таксама ўстаўкі з чорнага пластыка і алюмінія. Мультымедыйны комплекс з 6,5-цалёвым сэнсарным дысплеем выводзіць усе даныя, якія датычацца працы агрэгатаў і эканамічнасці язды.

Passat B9
---------

VW Passat B9
У канцы жніўня 2023 года Volkswagen прадставіў Passat дзявятага пакалення. Жывы паказ адбыўся на вераснёвай выставе IAA ў Мюнхене. Ад кузава седан адмовіліся і мадэль даступная толькі ў кузаве ўніверсал. Вытворчасць аўтамабіля перанеслі з Эмдэна ў Браціславу, на адзін канвеер з роднасным Škoda Superb.

Аўтамабіль пабудаваны на новай платформе MQB Evo. Габарыты складаюць 4917×1852×1482 мм, колавая база — 2841 мм. Машына павялічылася на 144 мм у даўжыню, 50 мм у колавай базе і 20 мм у шырыню. Аб’ём багажніка складае 690 літраў (1920 л пры складзенай задняй канапе). Каэфіцыент лабавога супору ў параўнанні з папярэднікам зменшыўся з 0,31 да 0,25.

Версіі для іншых рынкаў
-----------------------

### Passat NMS

#### Першае пакаленне (2011)

VW Passat NMS (2011—2016)
Спецыяльна для рынку Паўночнай Амерыкі Volkswagen прадставіў **VW Passat NMS** (*New Midsize Sedan* — новы сярэднепамерны седан). Дэбют мадэлі адбыўся на Дэтройтскім аўтасалоне 2011 года. Вытворчасць мадэлі была разгорнута на заводзе Фальксваген у горадзе Чатануга, штат Тэнэсі.

VW Passat NMS (2011—2016)
Аўтамабіль пабудаваны з выкарыстаннем архітэктуры еўрапейскага Passat B7. Аднак у параўнанні з ім даўжыня, шырыня і памер колавай базы амерыканскага аўтамабіля сталі больш.

VW Passat NMS (2016—2019)
  

#### Другое пакаленне (2019)

{{{box_caption}}}
{{{box_caption}}}
VW Passat NMS (2019—2021)
У снежні 2021 года вытворчасць амерыканскай версіі была згорнута. У гонар заканчэння вытворчасці была выраблена развітальная партыя *Limited Edition*. Колькасць машын серыі склала 1973 адзінак (у гонар 1973 года, калі з'явілася першае пакаленне Passat). Сярод іх:

* 411 машын чырвонага колеру *Aurora Red Metallic* з чорным салонам *Titan Black*;
* 423 машыны зялёнага колеру *Racing Green Metallic* з карычневым салонам *Mauro Brown*;
* 524 белыя машыны *Pure White* з карычневым салонам *Mauro Brown*;
* 615 машын шэрага колеру *Platinum Grey Metallic* з чорным салонам.

Агулам з 2011 па 2021 год у ЗША было выраблена больш за 800 000 адзінак Passat NMS.

Зноскі
------

1. ↑  VW Passat Variant. Powiew solidności i praktyczności // klasyki.auto-swiat.pl  (польск.)
2. ↑  Ich lieb dich nicht, du liebst mich nicht // AutoBild Klassik. autobild.de  (ням.)
3. 1 2  Spełnienie marzeń - Volkswagen Passat B5 (1996-2005) // autocentrum.pl  (польск.)
4. ↑  Парень из высшего общества // *За рулём* : часопіс. — 2001. — № 10. — С. 22-24. (руск.)
5. ↑  Против ветра // *Авторевю* : часопіс. — 2005. — № 7. Архівавана з першакрыніцы 29 сакавіка 2013.
6. ↑   Архівавана 26 студзеня 2013. Новы Volkswagen Passat можна будзе адкрываць нагой // motor.ru  (руск.)
7. ↑   Архівавана 18 лютага 2013. Яшчэ Variant — Alltrack // www.autoreview.ru  (руск.)
8. ↑  Car of the Year — 2015 // caroftheyear.org  (англ.)
9. ↑  Volkswagen Passat Sedan Production For Europe Has Ended (англ.).  motor1.com (8 студзеня 2022). Праверана 9 студзеня 2022.
10. ↑   Архівавана 3 снежня 2014. Volkswagen прадставіў Passat новага пакалення // motor.ru  (руск.)
11. ↑   Новы VW Passat прадстаўлены афіцыйна // За рулём
12. ↑
13. ↑   Архівавана 30 лістапада 2014. Новы Volkswagen Passat стаў гібрыдам // motor.ru  (руск.)
14. ↑  "2024 Volkswagen Passat Debuts As Bigger Wagon With Up To 268 HP". *motor1.com* [англійская]. 2023-08-30. Праверана 2023-09-08.
15. ↑   Архівавана 16 сакавіка 2013. VW рассакрэціў новы седан для Амерыкі // motor.ru  (руск.)
16. ↑  2022 VW Passat Limited Edition Marks The End Of US Production (англ.).  motor1.com (19 ліпеня 2021). Праверана 25 студзеня 2022.
17. ↑  North American VW Passat truly dead as production ends (англ.).  autoblog.com (25 студзеня 2022). Праверана 25 студзеня 2022.

Літаратура
----------

* Против ветра // *Авторевю* : часопіс. — 2005. — № 7. Архівавана з першакрыніцы 29 сакавіка 2013. (руск.)
* Бизнес-кейс // *Авторевю* : часопіс. — 2010. — № 22. Архівавана з першакрыніцы 29 красавіка 2012. (руск.)
* Куда дует ветер // *За рулём* : часопіс. — 2014. — № 08. — С. 36-39. (руск.)

Спасылкі
--------

* Volkswagen Passat // volkswagen.by  (руск.)
* Гісторыя мадэлі Volkswagen Passat Архівавана 27 сакавіка 2008.
* Надежен, как В3 из 1990-х? Что собой представляет подержанный Volkswagen Passat B8 (руск.).  abw.by (9 сакавіка 2021). Праверана 9 сакавіка 2021.

| Аўтамабілі Volkswagen для еўрапейскага рынку |
| --- |
|  | 1940-я | 1950-я | 1960-я | 1970-я | 1980-я | 1990-я | 2000-я | 2010-я | 2020-я |
| 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 |
| A-клас |  |  |  |  |  |  | Lupo | Fox | up! |
| B-клас |  |  |  |  | Polo I | Polo II | Polo III | Polo IV | Polo V | Polo VI |
|  |  |  |  | Derby I | Derby II |  |  |  | Polo Sedan | Polo (2020) |  |
| C-клас | … | Typ 1 „Brezelkäfer" | Typ 1 „Ovali" | Typ 1 „Rechteckkäfer" | 1200/1300/1500 „Käfer" | 1302 „Käfer" | 1303 „Käfer" | 1200 „Käfer" |  |  |  | New Beetle | Beetle |  |
|  |  |  |  | Golf I | Golf II | Golf III | Golf IV | Golf V | Golf VI | Golf VII | Golf VIII |
|  |  |  |  |  |  |  |  | ID.3 |
|  |  |  |  | Jetta I | Jetta II | Vento | Bora | Jetta V | Jetta VI | Jetta VII |
| D-клас |  |  |  | 1500/1600 (Typ 3) | Passat B1 | Passat B2 | Passat B3 | Passat B4 | Passat B5 | Passat B6 | Passat B7 | Passat B8 |
|  |  |  | 411/412 (Typ 4) |  |  | Santana |
|  |  |  | K70 |  |  |  |  | Passat CC | CC | Arteon |
| E-клас |  |  |  |  |  |  |  |  |  | ID.7 |
| F-клас |  |  |  |  |  |  |  | Phaeton |  |  |
| Купэ / Кабрыялеты |  |  | Karmann-Ghia Typ 14 | Scirocco I | Scirocco II |  |  | Scirocco III |  |  |
|  |  |  | Karmann-Ghia Typ 34 | VW Porsche (914/4) |  |  | Corrado |  |  | Eos |  |  |
| Кампактвэны |  |  |  |  |  |  |  | Golf Plus | Golf Sportsvan |  |
|  |  |  |  |  |  |  | Touran I | Touran II |
| Мінівэны / Мікрааўтобусы |  |  |  |  |  |  | Sharan I | Sharan II |  |
|  |  |  |  |  |  |  |  |  | ID. Buzz |
|  | Typ 2T1 | T2 | T3 | T4 | T5 | T6 | T7 |
| Фургоны |  |  |  | Typ 147„Fridolin" |  | Caddy I |  | Caddy II | Caddy III | Caddy IV |
| Красоверы |  |  |  |  |  |  |  |  | T-Cross |
|  |  |  |  |  |  |  |  |  | Taigo |
|  |  |  |  |  |  |  |  | T-Roc |
|  |  |  |  |  |  |  |  | ID.4 |
|  |  |  |  |  |  |  |  |  | ID.5 |
|  |  |  |  |  |  |  | Tiguan I | Tiguan II |
|  |  |  |  |  |  |  | Touareg I | Touareg II | Touareg III |
|  |  |  |  |  |  |  |  | Teramont |
| Пазадарожнікі |  |  |  | Typ 181„Kurierwagen" | Typ 183„Iltis" |  | Golf Country |  |  |  |  |
| Пікапы |  |  |  |  |  | Taro |  |  | Amarok I | Amarok II |
|  |